তীব্র দাবদাহ: অনলাইনে ক্লাস নেবে জগন্নাথ বিশ্ববিদ্যালয়ও
তীব্র তাপদাহের কারণে জগন্নাথ বিশ্ববিদ্যালয়ের সব ক্লাস আগামী শনিবার পর্যন্ত অনলাইনে চলবে। এ সময় সব পরীক্ষা স্থগিত থাকবে।
আজ রোববার বিশ্ববিদ্যালয়ের উপাচার্যের সভাপতিত্বে এক জরুরি সভায় এ সিদ্ধান্ত নেওয়া হয়েছে। পরে বিশ্ববিদ্যালয়ের রেজিস্ট্রার আইনুল ইসলাম স্বাক্ষরিত বিজ্ঞপ্তিতে এই তথ্য জানানো হয়।
বিজ্ঞপ্তিতে বলা হয়েছে, চলমান তাপদাহের কারণে স্বাস্থ্য সুরক্ষার কথা বিবেচনায় আগামী ২৭ এপ্রিল পর্যন্ত বিশ্ববিদ্যালয়ের শিক্ষার্থীদের সশরীরে সকল ক্লাস ও পরীক্ষা বন্ধ থাকবে।
তবে অনলাইনে ক্লাস ও বিশ্ববিদ্যালয়ের অন্যান্য কার্যক্রম যথারীতি চালু থাকবে।
এই সময়ের যেসব পরীক্ষা নির্ধারিত ছিল সেগুলো পরবর্তীতে নতুন রুটিন অনুযায়ী নেওয়া হবে।
এর আগে, চলমান তাপপ্রবাহ বিবেচনায় অনলাইনে ক্লাস নেওয়ার ঘোষণা দেয় ঢাকা বিশ্ববিদ্যালয়।

তীব্র তাপদাহের কারণে জগন্নাথ বিশ্ববিদ্যালয়ের সব ক্লাস আগামী শনিবার পর্যন্ত অনলাইনে চলবে। এ সময় সব পরীক্ষা স্থগিত থাকবে।